**Grozījumi Ministru kabineta 2010.gada 12.oktobra noteikumos Nr.976 “Noteikumi par brīvprātīgu pievienošanos valsts sociālajai apdrošināšanai”**

**sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts, pamatojoties uz likuma „Par valsts sociālo apdrošināšanu” (turpmāk – likums) 14.panta sestās daļas deleģējumu, ka brīvprātīgo valsts sociālās apdrošināšanas iemaksu objektu, tā minimālo un maksimālo apmēru un noteikšanas kārtību nosaka Ministru kabinets, kā arī *Euro* ieviešanas kārtības likuma 30.panta pirmo daļu un Ministru kabineta 2012.gada 27.jūnija rīkojumu Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā””. |
| 2.  | Pašreizējā situācija un problēmas | 2008.gada 19.jūnijā Saeima pieņēma grozījumus likumā „Par valsts sociālo apdrošināšanu””, kas paredz, ka iemaksu objekta maksimālais apmērs netiek noteikts no 2009.gada 1.janvāra līdz 2013.gada 31.decembrim. Izstrādājot Ministru kabineta 2010.gada 12.oktobra noteikumus Nr.976 “Noteikumi par brīvprātīgu pievienošanos valsts sociālajai apdrošināšanai” (turpmāk – noteikumi Nr.976), noteikumos Nr.976 iestrādāja arī normas, kas regulē valsts sociālās apdrošināšanas brīvprātīgo iemaksu objekta maksimālo apmēru un šī objekta noteikšanas kārtību, paredzot, ka šīs normas stāsies spēkā no 2014.gada 1.janvāra.Labklājības ministrija ir izstrādājusi Ministru kabineta noteikumu projektu „Noteikumi par valsts sociālās apdrošināšanas obligāto un brīvprātīgo iemaksu objekta minimālo un maksimālo apmēru”, kas nosaka valsts sociālās apdrošināšanas iemaksu objekta minimālo un maksimālo apmēru gan personām, kuras ir pakļautas valsts obligātajai sociālai apdrošināšanai, gan personām, kuras valsts sociālajai apdrošināšanai pievienojas brīvprātīgi. Ņemot vērā iepriekš minēto, nepieciešams veikt tehniskus grozījumus noteikumos Nr.976 un svītrot normas par valsts sociālās apdrošināšanas brīvprātīgo iemaksu objekta minimālo un maksimālo apmēru.Noteikumu Nr.976 12.punkts nosaka, ka aprēķinātās valsts sociālās apdrošināšanas brīvprātīgās iemaksas tiek noapaļotas līdz veseliem latiem un santīmiem, atmetot 0,49 santīmus un noapaļojot līdz santīmam 0,50 santīmu. Savukārt noteikumu Nr.976 13.punkts nosaka, ka valsts sociālās apdrošināšanas brīvprātīgās iemaksas tiek veiktas latos un santīmos.Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus noteikumos Nr.976, aizstājot tajā latus un santīmus ar *euro* un centiem.2011.gada 30.aprīlī stājās spēkā grozījumi Maksājumu pakalpojumu likumā, kas likuma nosaukumu izteica jaunā redakcijā, t.i., Maksājumu pakalpojumu un elektroniskās naudas likums. Līdz ar to nepieciešams veikt tehnisku grozījumu un noteikumu 13.punktā precizēt minētā likuma nosaukumu.  |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekta „Grozījumi Ministru kabineta 2010.gada 12.oktobra noteikumos Nr.976 “Noteikumi par brīvprātīgu pievienošanos valsts sociālajai apdrošināšanai”” (turpmāk – noteikumu projekts) mērķis ir precizēt noteikumus Nr.976, svītrojot normas par valsts sociālās apdrošināšanas brīvprātīgo iemaksu objekta minimālo un maksimālo apmēru un pielāgot noteikumus Nr.976 *euro* ieviešanai.Noteikumu projekts paredz:- svītrot noteikumos Nr.976 normas par valsts sociālās apdrošināšanas brīvprātīgo iemaksu objekta minimālo un maksimālo apmēru (noteikumu projekta 1.1., 1.2., 1.3., 1.4., 1.7., 1.8.apakšpunkts);- aizstāt noteikumos Nr.976 latus ar *euro* (noteikumu projekta 1.6.apakšpunkts);- noteikt kā tiek noapaļotas valsts sociālās apdrošināšanas brīvprātīgās iemaksas (noteikumu projekta 1.5.apakšpunkts);- noteikt noteikumu projekta spēkā stāšanās laiku (noteikumu projekta 2.punkts).Noteikumu projekts paredz aizstāt latus ar *euro* atbilstoši *Euro* ieviešana kārtības likuma 32.panta piektajā daļā paredzētajiem principiem.Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu.Noteikumu projekts pilnībā atrisinās anotācijas I sadaļas 2.punktā minētās problēmas. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība noteikumu projekta izstrādē netika nodrošināta, jo noteikumu projekts nemainīs pastāvošo tiesisko regulējumu pēc būtības. |
| 7.  | Cita informācija |  |
| **III** **Tiesību akta projekta ietekme uz valsts budžetu un pašvaldību budžetiem** |
| 7. Cita informācija | Ietekme uz valsts budžetu saistībā ar brīvprātīgo iemaksu objekta maksimālā apmēra noteikšanu ir sniegta noteikumu projekta „Noteikumi par valsts sociālās apdrošināšanas obligāto un brīvprātīgo iemaksu objekta minimālo un maksimālo apmēru” (VSS-1857) anotācijas III sadaļā. |

|  |
| --- |
| **IV Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts jāvirza vienlaicīgi ar noteikumu projektu „Noteikumi par valsts sociālās apdrošināšanas obligāto un brīvprātīgo iemaksu objekta minimālo un maksimālo apmēru” (izsludināts Valsts sekretāru sanāksmē 2013.gada 17.oktobrī, protokols Nr.41, 21.§, VSS-1857). |
| 2.  | Cita informācija | Nav |

Anotācijas II, V, VI, VII sadaļa – projekts šīs jomas neskar.

Labklājības ministre I.Viņķele

05.12.2013 11:54

668

S.Rucka

67021562, Sandra.Rucka@lm.gov.lv